**Adatkezelési tájékoztató**

**az Értelmi Fogyatékossággal Élők és Segítőik Országos Érdekvédelmi Szövetsége által alapított Göllesz Viktor ösztöndíjra beérkezett pályázatok adatkezeléséhez**

A Göllesz Viktor ösztöndíj pályázatot az Értelmi Fogyatékossággal Élők és Segítőik Országos Érdekvédelmi Szövetsége (a továbbiakban: ÉFOÉSZ) írja ki.

Az ÉFOÉSZ jelen nyilatkozatával tájékoztatja a Pályázókat az (EU) 2016/679. európai parlamenti és tanácsi rendelet (a továbbiakban: GDPR) és az információs önrendelkezési jogról és az információszabadságról szóló 2011. évi CXII. törvény (a továbbiakban: Info tv.) rendelkezéseinek megfelelő adatkezelési gyakorlatáról, az adatok védelme érdekében megtett intézkedéseiről és a Pályázók jogorvoslati lehetőségeiről.

1. **Az adatkezelő megnevezése**

Értelmi Fogyatékossággal Élők és Segítőik Országos Érdekvédelmi Szövetsége

Székhely: 1093 Budapest, Lónyay u. 17. I/1. 11-es kapucsengő

Postacím: 1461 Budapest, Postafiók: 301

Telefon: + 36 1 411 1356

E-mail cím: efoesz@efoesz.hu

1. **Az adatkezelés célja és jogalapja**
	1. **Az adatkezelés célja**

Az adatkezelés célja a pályázatok elbírálása érdekében a Pályázó által a pályázati adatlapon megadott személyes adatok kezelése. A személyes adatokat az ÉFOÉSZ eltérő célra nem használja és bizalmasan kezeli.

* 1. **Az adatkezelés jogalapja**

A GDPR. 6. cikk (1) bekezdés a) pontja szerint, az adatkezelés az érintett, azaz a Pályázó hozzájárulásán[[1]](#footnote-1) alapul.

A Pályázó személyes adatai megadásával, hozzájárul a személyes adatai kezeléséhez jelen adatvédelmi nyilatkozatban foglalt elveknek és feltételeknek megfelelően.

A pályázati útmutatóban a Pályázótól kért állapotát igazoló szakvélemény másolatát az Adatkezelő a GDPR. 9. cikk (2) bekezdés a) pontjába foglaltak szerint a Pályázó kifejezett hozzájárulását követően a pályázaton való részvétel céljából kezeli.

A Pályázó felelős az általa megadott személyes adatok valóságáért és pontosságáért, az ÉFOÉSZ és harmadik személyek irányában.

1. **Az adatkezelés időtartama**

A beérkezett pályázatok elbírálására az Alapszabályban meghatározott időtartam.

A kiválasztásra került 5 győztes pályázat adatait a Göllesz Viktor Ösztöndíj Alapszabály 9. pont alapján meghatározott *’díj megszűnése’* részben foglaltak szerint, a díj céljának megvalósítására rendelt vagyon felhasználásának időpontjáig kezeljük.

1. **Az adatokhoz hozzáférők köre, adatfeldolgozók**

A felhasználók által megadott személyes adatokhoz kizárólag az adatkezelő munkatársai férnek hozzá.

Személyes adatokat harmadik személyeknek az adatkezelő nem ad át, kivéve az Alapszabály 7. pontjában meghatározott Kuratóriumi tagokat, akik a pályázatok elbírálásának céljából jogosultak kezelni a beérkezett pályázatokban szereplő személyes adatokat. A Kuratórium tagjai Adatfeldolgozónak minősülnek és az ÉFOÉSZ megbízásából kezelik a személyes adatokat.

Amennyiben a pályázatot a Pályázó online felületen nyújtja be, úgy az adatkezelő biztosítja, hogy az az érintett e-mail címe nem nyilvános, és harmadik személy számára nem hozzáférhető.

1. **A kezelt adatok köre**

A Göllesz Viktor ösztöndíj pályázat adatlapján kért adatok:

a Pályázó: név, születési hely, idő, állandó lakcím, levelezési cím,

a Pályázó Szülő (gondnok): neve, állandó lakcíme, telefonszáma

a Kapcsolattartásért felelős személy: neve, telefonszáma, állandó lakcíme, e-mail címe

a Pályázatban megjelölt személy – aki lehet a pályázó maga, annak szülője (gondnoka) vagy a kapcsolattartásra kijelölt személy: bankszámlaszáma

1. **A Pályázók személyes adataik kezelésével kapcsolatos joga**
	1. **A hozzáférés joga**

A Pályázó, illetve a pályázó szülője (gondnoka), valamint a kapcsolattartásért felelős személy a személyes adatainak kezeléséről az ÉFOÉSZ-tól tájékoztatást kérhet.

Az adatkezelő kérésre 15 napon belül írásban tájékoztatást ad az érintettnek az általa kezelt adatairól, az adatkezelés céljáról, jogalapjáról, időtartamáról, az adatfeldolgozó nevéről, címéről (székhelyéről) és az adatkezeléssel összefüggő tevékenységéről.

* 1. **A helyesbítéshez és a törléshez való jog**

A Pályázó jogosult arra, hogy írásbeli kérésére az adatkezelő helyesbítse a rá vonatkozó pontatlan személyes adatokat.

A Pályázó jogosult arra, hogy írásbeli kérésére az adatkezelő törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat törölje meghatározott feltételek esetén.

A helyesbítés és a törlés iránti kérésekről az adatkezelő a lehető legrövidebb időn belül, de legfeljebb 25 napon belül visszajelzést küld.

* 1. **A tiltakozáshoz való jog**

A Pályázó jogosult arra, hogy bármikor tiltakozzon írásbeli formában a személyes adatainak a kezelése ellen, erre az: efoesz@efoesz.hu e-mail címen, vagy postai úton van lehetősége. Az datkezelés elleni tiltakozás az ösztöndíj pályázat visszavonásának minősül.

* 1. **Az adathordozhatósághoz való jog**

A Pályázó jogosult arra, hogy az adatkezelő rendelkezésére bocsátott, rá vonatkozó személyes adatokat írásbeli kérelmet közvetően, széles körben használt, géppel olvasható formátumban megkapja. Az adatkezelő a kérést követően ezt 15 napon belül ez érintett számára rendelkezésre bocsátja.

1. **A Pályázó jogérvényesítési lehetőségei**

A Pályázó abban az esetben, ha úgy érzi személyes adatok védelméhez fűződő jogai sérültek a pályázat tartalma alatt, úgy vegye fel a kapcsolatot az ÉFOÉSZ-szal, hogy az esetleges sérelmet orvosoljuk.

Tájékoztatjuk a Pályázót, hogy  **jogérvényesítési lehetőségeit** a GDPR. , az Infotv. valamint a Ptk. (2013. évi V. törvény) tartalmazza, ennek keretében a pályázó a törvényben foglalt jogainak sérelme esetén bírósághoz, vagy a Nemzeti Adatvédelmi és Információszabadság Hatóság elnökéhez fordulhat:

– **Fővárosi Törvényszék** *(1055 Budapest, Markó u. 27.),* vagy a Pályázó választása szerint a pályázó lakóhelye/székhelye szerinti törvényszék előtt is indítható peres eljárás

– **Nemzeti Adatvédelmi és Információszabadság Hatóság (NAIH)**  *(1125 Budapest, Szilágyi Erzsébet fasor 22/C.)*

1. *A hozzájárulás az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adat - teljes körű vagy egyes műveletekre kiterjedő – kezeléséhez.* [↑](#footnote-ref-1)